
r su stăzi dragii moșului nepoței şi 
} | nepoțele, am să vă spuiu bas- 
| mul cu Ercule sau lraclie. E cam 
hingă povestea; dară fie, că şi multe 
vitejii a mai săvârşit acest viteaz. El 
a rămas de pomenire. Până şi în ziua de 
azi procopsiţii din toate ţările, în cărți şi 
în gazete, când vor să arete pe câte 
cineva că e vârtos şi biruieşte pe toţi, 
zic că are putere erculeană; când vor 
să arete că cineva este viteaz, zic că 
este un Ercule. Numele acestui voinic 
a rămas şi în cântecele noastre cele 
bătrâne ; căci unul din ele se numeşte 
Erculean. In basmele noastre însă, și 
pe limba noastră a poporului, noi, 
când voim să arătăm vitejia cuiva, 
zicem : Făt-frumos, ori Pui de homânaș 
sau Voinic, nu glumă. 


Bibl, „Asoo.“ Nr. 12, 1° 


Povestea aceasta a lui Ercule este ` 
scoasă şi ea, de pe cărţile unde se 
spune despre zeii păgânești ; iată cum 
cuvintează ele: 

A fost odată un împărat, pe nume 
Amfitrion; el aveă o împărăteasă de 
soţie, mai frumoasă decât o zână, și 
se numeă Alemena. Pleşcanul de Joe, 
zeul zeilor păgânești, o îndrăgise gro- 
zav; dară ea, voind să rămână cre- 
dincioasă bărbatului, nici că se uită 
la dânsul, carele îi tot băteă capul, 
arătându-i-se ei sub deosebite chipuri. 

mpăratul fiind la răsboiu, pro- 
cletul 'de unchiaş se. înfățișă într'o 
seară Alcmenei în chipul bărbatului 
ei, Amfitrion; îi spuse că a nimicit 

e vrăjmaş şi că se întoarce biruitor. 
mpărăteasa rămase îhcremenită, când 
îşi văzu soțiorul; — vezi că ea nu se 
aşteptă că o să facă el o așa repede 
izbândă; — şi nici că-și puteă bănui 
că aci la mijloc se joacă vre-o dră- 
covenie, deoarece își vedeă bărbatul 
în carne şi în oase. Il primi dară cu 
bucuric, şezură de mâncare și se cul- 
cară ca nevasta cu bărbatul. Necum- 
pătatul de zeu, făcu noaptea aceasta 
să fie de trei ori mai mare decât ce- 

lelalte nopţi. Dupăce se drăcostiră 
toată nopticica asta lungă, zeul trufaş 
îşi arătă nelegiuirea, iară Alcmena, 
să se dea de ceasul morţii, cum de 
să rămâie ea spurcată şi înşelată. 

Când se întoarse dela oaste îm- 
păratul, Amfitrion, îşi găsi nevasta 
însărcinată. Umblă el să facă gălăgie, 
să se arete că este bărbat, nu bătae 
de joc; dară fu silit să înghiță găluşca, 
aflând că zeul zeilor îi luase porumbul 
de pe foc, jucându-i renghiul. 

In zilele noastre procopsiţii şi 
oamenii cei învăţaţi, nu ştiu de ce, 
poreclese cu numele de Amfitrion pe 
ceice dau mese şi ospeţe cunoscu- 
ților şi prietinilor lor. 

Poate că unde acest împărat tăcù 
din gură şi primi să poarte ponosul. 
Dară ce eră să facă, bietul, dacă aveau 
ei un astfel de Dumnezeu nelegiuit, 
fără de ruşine şi viclean? Se vede că 
d'aia şi tăcu, temându-se, ca după ale- 
lalte toate, să nu-i ia și părul foc. Joe 
nu veni în casa lui ca oaspe, ci cu 
gândul dracului, în lipsa lui şi întrun 
chip amăgitor, şi d'aia, socotesc eu în 
prostia mea, rău fac domnii procopsiţi 
de ponosluesc cu nume de Amfitrion 

pe oamenii cei avuti din ziua de azi, ce 
primesc cu voie bună oaspeţii cei de 
omenie. Cum, cum, așa au găsit pro- 
copsiţii cu cale şi aşa are să fie. Noi 
însă pre limba noastră cea strămo- 
şească zicem unor asemenea oameni: 
primitori de strămm sau om cu casa 
deschisă șI cu largă mână. 

Să lăsăm însă astea şi să ne în- 
toarcem la povestea noastră. Așa fiind 
cum vă spuseiu, Junona, zeița zeilor, 
şi soţia lui Joe, simți de necredinţa 
bărbatului său, și ca să-şi izbândească, 
puse gând rău pruncului ce eră să se 
nască, ca să-şi scoaţă năcazulpe dânsul. 
Vezi, doamne! în pofta căpșunelor, 
mânâncă frunzele. 

Pe vremea aceea, eră însărcinată 
şi o rudă a Alemenei, femeie a unuia 
Steneleu, carele şi el, ca şi Alcmena, 
se trăgeau dintrun străbun pe nume 
Perseu. 

Şi deschizându-se odată vorba în 
adunarea zeilor despre aceşti prunci, 
ce încă erau în pântecele mamelor lor, 
Joe spuse că cela ce din aceşti doi 
copii se va naşte mai întâiu, acela are 
să fie împărat la ţara Micena. Si-şi 
întări vorbele chiar cu jurământ. Vezi 


că știă, necuratul, că Alcmena rămă- 
' sese grea mai înainte decât ruda ei. 

~ Junona, care pe nedrept eră su- 
părată pe Alcmena, grăbi ceasul na- 
şterei fiului lui Steneleu, a căruia, 
femeie îi făcu o miarță de copil până 
- nu eră încă de şapte luni, şi îi puse 
numele Euristeu ; iară pe al Alemenei 
îl întârzie; şi în adevăr că acest Eu- 
risteu, ca unul ce fù născut mai intâiu, 
ajunse împărat. 

Când veni și ceasul Alcmenei unde 
mi-ţi născă un dolofan de copil, vârtos 
şi sdravăn, ştii colea, cum nu se mai 
văzuse până atunci, şi-i puse şi lui 
numele Ercule, adecă, pe grecește, 
Iraclie. 

Junona, stăpânită de patima te- 
mutului, trimise doi şerpi la Ercule, 
carele prune şi în leagăn fiind, cum 
veniră șerpii la dânsul, îi apucă de 
gât, pe unul cu mâna dreaptă şi pe 
celalalt cu mâna stângă, şi îi strânse 
atât de tare, încât îi sugrumă pe amân- 
doi. Se înduioșă Junona când văză 
la prunc aşa rară vitejie, îl răpi în 
cer la dânsa ca să-l mângăie; iară, 
Minerva o rugă să-l puie la sân să 
sugă, ceeace se înduplecă Junona și 

făcu. Ercule supse așa de tare, încât 
îi veni prea mult lapte în gură, şi 
. lăsă sfârcul țâţei. Din ţâșnitura ce făcu 
laptele din țâţă, când lăsă Ercule sfâr- 
cul, spun păgânii să se fi alcătuit pe 
cer Calea laptelui, sau cum îi zicem 
noi pe româneşte Drumul robilor, ori 
Calea lui Traian. 

Apoi, coborîndu-l, îl puse iarăş 
în leagăn. 

Se căi mai apoi de ceeace făcă, 
Junona, căci prin această faptă Ercule ` 
ajunse şi el să fie fără de moarte ca 
zeii, şi prinse, și mai multă pică pe 
dânsul, prigonindu-l până în pânzele 
albe. 

Amfitrion dacă văzu pe Ercule ce 
încă de prune creşte şi se face istet 
şi viteaz, îl făcu copil de suflet, şi-l 
dete la tot felul de învățături pe la 
dascălii cei mai fruntași din lume, ca 
să ajungă iscusit cum altul pe lume 
ca dânsul să nu mai fie. 


Şi aşa, trimise pe Ercule la cei 
mai vestiți meşteri de pe vremile acelea 
în a trage cu arcul, şi nu puţină le 
fu mirarea lor când văzură că în scurt 
timp copilul nu numai învaţă meşte- 

“şugul săgetării, dar încă mi-i şi în- 
trecu. 

Mai învăţă Ercule dela un dascăl . 
cum să se lupte cu tot felul de arme; 
dela altul, cetirea pe stele şi meşte- 
şugul leacurilor; dela un cântăreţ vestit 
învăţă a cântă; şi astfel, tânăr fiind, 
copilul de suflet a lui Amfitrion, știă, 
cât un om mare, ba încă și mai mult 
şi mai bine. 

Nu mai puteă de bucurie tatăl său, 
Amfitrion, văzând pe Ercule că nu 
numai învăţat este, dar încă şi viteaz. 
Şi ca să-l deprinză în ale bătăliilor, 
îl luă totdeauna cu dânsul, când mer- 
geă cu oastea; — şi spun că acest Am- 
fitrion, într'o bătălie o duse cât trăi. 


Întruna 'din aceste bătălii, căză 
tatăl lui Ercule, şi acesta rămase, îm- 
preună cu mumă-sa, sub ascultarea 
lui Euristeu, carele se urcase în sca- 
unul împărăției. 

Spun, măre, că odată Ercule, încă 
copilandru fiind, ieşi afară la câmp, 
şi acolo, singuratec, se puse pe gân- 
duri şi cugetă la această ticăită de- 
lume, şi la ce are să ajungă el, fără 
tată și fără povăţuitor. 

Vezi că el nu făceă ca acei tineri, 
rămaşi de capul lor, care se aruncă 
în valurile lumii, așa, orbește; ci se 
socoti cum ar face el să apuce o cale 
bună, căci nu degeaba eră el corci- 
tură de zeu. 

Și cum stă el acolo, dus pe gân- 
duri, deodată i se arătară două femei, 
pe cari nici el nu le văzuse de unde 
ieşiră. Amândouă aceste muieri, de 
statură înalte, veneau cătră dânsul; 
una, dintre dânsele păreă a fi mai de 
neam, căci umblă cu bună cuviinţă 
şi eră împodobită de o firească cùră- 
tenie, "cu ochii'aplecaţi de; parcă se 
ruşină de ceva, cu înfăţişarea smerită, 
cu hainele albe, şi sfiicioasă ca o fată 
mare; ceealaltă muiere eră grasă şi 
moleșită, sulemenită și spoită, voind 
să se arete mai albă şi mai rumenă 
de cum eră aievea, călcă înțepată şi 
cu trupul ţeapăn, ca să arete a fi mai 
dreaptă de cum firea o lăsase, ochii 
ei sticleau, şi eră pieptenată și pomă- 
zuită de-i stă părul lins; se tot uită 
asupra ei mereu, trăgeă cu coada 
ochiului spre a vedeă dacă o bagă în 
seamă cei de prin prejur, şi adesea 
întorcându-se ca să-şi vază umbra, 

întocmai cum fac lelițele ce umblă să 
momească pe tineri. 

Sosind ele mai aproape de Er- 
cule, pe când cea dintâi își cătă de 
treabă, cea de-a doua, dând pricină 
de vorbă băieţandrului, aleargă cătră 
dânsul şi-i zice: „Ercule, Erculaş, te 
văd că stai încă la chibzuri, neștiind 
ce cale să apuci în' lume: dacă vrei 
să-ți fiu prietenă, eu te voiu călăuzi 
pe cărarea cea mai plăcută și cea mai 
lesnicioasă, în care vei gustă toate 
mulțămirile vieţii, trăind fără a munci. 
Și să nu te socotești că ai să te în- 
deletniceşti cu răsboiul sau cu alte 
trebi; nu, crede-mă; şi totuş vei aveă 
să-ți alegi bucatele și beuturile ce-ţi 
vor plăceă mai mult, lucrurile de cari 
să se veselească ochii și urechile tale, 
şi de care mirosul şi pipăitul tău să 
se mulţumească: drăgălășiile ce vor 
aveă mai mult farmec pentru tine te 
vor mângăiă, şi vei aveă să dormi cu 
poftă şi în cea mai mare moliciune; 
pe lângă acestea o să aibi la îndemână 
toate bucuriile fără să te osteneşti ca 
să umbli după dânsele. Iară dacă vre- 
odată ar da ispita peste tine să te facă 
să simţi că are să-ţi lipsească ceva 

ca să nu-ţi poţi face vieaţa şi mai dră- 
găstoasă, să nu te temi că te voiu 
pune să-ți oboseşti trupul şi mintea 
spre a le dobândi, ferească zeii! voiu 
face eu cum să te foloseşti de munca 
altora şi să nu aștepți în deşert câști- 
guri de acolo chiar, de unde mai 
alergat; căci eu dau celor ce vin după 
mine darul de a fi pretutindeni în 
largul lor“. 

Ercule, după ce o ascultă, îi zise: 
„muiere, cum te chiamă pe tine?“ — 
Prietinii mei, — răspunse ea — îmi 
zic „Fericirea“; iar vrăşmașii îmi zic 
„Desfrânarea“. 

Atunci ceealaltă femeie înaintând, 
zise şi dânsa: „Şi eu vin cătră tine, 
Ercule; cunosc pe născătorii tăi, şi 
am pătruns în ființa ta încă de copil. 
Eu aşa cred, că de vei apucă poteca 
care duce spre mine vei ajunge odată, 
odată, să strălucești prin fapte măreţe 
şi frumoase, şi atunci şi eu însă-mi 
voiu fi mai omenită și mai băgată în 
seamă de cătră oamenii cei buni. Eu 
nu te voiu amăci de loc cu făgă- 
dueli că o să- dai numai şi numai 
peste plăceri; nu, eu te voiu împinge 
tot_spre adevăr, așa precum este lăsat 

dela Dumnezeu. Şi trebuie să știi că 
orice este în adevăr cinstit şi frumos, 
Dumnezeu nu dă oamenilor fără muncă 
şi trudă. Dacă dar voieşti ca Dumne- 
zeu să-ţi fie de ajutor, trebuie să te 
închini lui; dacă voieşti ca prietinii 
să te iubească, trebuie să le faci nu- 
mai şi numai bine; dacă dorești ca 
u o teară să te cinstească, trebuie să 

o slujeșşti; dacă voieşti ca pământul 
întreg să- ti dea roade din belşug, tre- 

buie să munceşti la arătura câmpului; 
dacă îți alegi mai bine să te înavu- 
teşti având turme, trebuie să îngrijeşti 
de ele; dacă cugeţi să ajungi mare 
prin răsboaie, dacă vrei să- -ţi scapi 
prietinii din robia celor răi şi să-ți 
izbândești asupra vrășmaşilor, trebuie 
să înveţi meșteșugul răsboiului dela 
ceice îl ştiu mai bine, și să te înde- 
letnicești mereu a te folosi de învă- 
țăturile lor; dacă vrei să dobândești 
putere în trup, trebuie să-l deprinzi a 
se supune minţii şi a-i da mereu de 
lucru, ca să se deprindă cu munca 
Şi cu sudoarea“. 

__ Desfrânarea ar :fi adaus atunci: 
„Intelegi tu acum,' Ercule, Erculaş, 
cât de obositoare și lungă este calea. 

fericirilor ce-ţi arată această femeie? 
Eu însă am să te duc la fericire prin- 
tro cale mult mai scurtă şi mai les- 
nicioasă“. Iară ceealaltă femeie, care 
eră însăș curăţenia de suflet, sau cum 
i-am zice noi Virtutea sufletească, se 
răsti cătră Desfrânare, zicându-i: 
„Nemernico ce ești, ce bunătăţi ai 
tu în stăpânire? Şi ce plăceri poţi 
cunoaște tu oare, dacă nu voiești. să 
faci nimic spre a ţi le agonisi? Căci 
nedând pas dorinţilor nici să se ivească 
măcar, ești sațiată mai 'nainte de a 
aveă vrun gust; mănânci până a nu 
fi. flămânzit; beai până a nu. fi însă- 
toşat. Spre a mâncă cu poftă, tu te ţii 
după cei mai buni bucătari; spre a 
bea cu sete, cumperi vinurile cele maj 
scumpe, şi vara alergi în toate părţile 
ca să găseşti ghiaţă; spre a trage câte 
un puiu de somn, tu îţi iai nu numai 
plapămi călduroase, dar încă şi sal- 
tele de puf. Pe tine nu osteneala, ci 
trândăvia te face să cauţi somnul. 
Prin purtările tale cele netrebnice, tu 
dai zor trebuinţii să se ivească până 
a nu o simți. Astfel îţi înveţi tu prie- 
tinii: noaptea îi feștelești; iară ziua 
îi ţii amorţiţi de somn în minutele 

cele mai scumpe, când omul trebuie 
să meargă la muncă. 

Deși ești fără de moarte, Dum- 
nezeu însă te-a gonit din ceriuri, și 
oamenii cei de treabă te despreţuiesc. 
Sunetul cel mai măgulitor din toate, 
acela adecă al vre-unei laude, na 
ajuns nici odată până la urechile tale, 
şi n'ai stat câtuşi de cât faţă la vre-o 
priveliște din cele ce farmecă pe om, 

entrucă nici odată n'ai făcut vre-o 
aptă bună. Cine să mai voiască oare 
a crede cuvintelor tale? Cine să te 
scoată din nevoi? Care om de treabă 
ar mai cuteză să se amestece printre 
desmățaţii ce te urmează? 

Ceice te însoțesc, dacă sunt ti- 
neri, au trupuri neputincioase: dacă 
sunt bătrâni, au suflete prostite; în- 
greunaţi în tinereţele lor cu o grà- 
sime venită din trândăvie, ajung slă- 
bănogiţi la nişte bătrâneţe năcăjite; 
fiindu-le rușine de ceeace au făcut, 
ei se gârbovesc de aceea ce au să facă, 
ca unii ce au gustat din toate plăce- 
rile la începutul vieţii, şi au păstrat 
numai şi numai trude pentru anii lor 
cei din urmă. Eu, dimpotrivă, sunt 
dela Dumnezeu ; sunt cu oamenii cei 

de treabă; nici o faptă bună nu se 
face fără de mine, nici în cer, nici 
pe pământ; mai mult decât ori şi cine 
eu primesc dela oameni cuvenitele 
laude, ca una ce însoțesc cu iubire 
pe meșteşugar la lucrarea mânilor 
sale, şi ca una ce sunt păzitoarea, cre- 
dincioasă a casei stăpânului; ocro- 
titoarea cu voie bună a slugitorului; 
soața drăgăstoasă în ale păcii; surată 
statornică în ostenelile răsboiului ; mi- 
jlocitoare supusă a prietiniei. Cunos- 
cuții mei se bucură în plăcere de 
hrană şi de beutură, fiindcă nu şi le 
pregătesc de mai "nainte, ci așteptând 
ca trebuinţa să-i îndemne şi apoi să 
mănânce şi să bea. Somnul lor este 
mai dulce decât al leneşilor, şi sunt 
buni-bucuroşi a şi-l întrerupe, ca să 
nu-şi piarză treburile. 

Cei tineri sunt fericiţi, pentrucă 
îi laudă bătrânii și cei bătrâni primese 
cu mulțămire arătările de supunere 
ce le aduc cei tineri, acelora le place 
să-şi amintească de faptele lor din 
trecut şi găsesc o mare mulțămire în- 
tru a îndeplini pe cele de azi, prin 
mine Dumnezeu îi iubeşte, prietinii 
îi doresc și ţara îi omeneşte. După 

moarte, pomenirea lor nu se uită, ci 
rămâne lăudată în veci de veci. 

Iată cum, Ercule, fiu al unor pă- 
rinți buni la suflet, ai puteă, prin 
muncă, să dobândești cea mai de că- 
petenie fericire!“ 

Ercule, dupăce se întoarse acasă, 
prinse a cugetă asupra vorbelor celor 
două muieri, și puindu-le în cum- 
pănă, i se păru că atârnă mai mult 
vorbele femeii celei îmbrăcate în alb. 
Se dete dar în partea ei, cu hotărîre 
statornică de a merge pe calea cea 
spinoasă și ostenitoare, numai să fie 
lăudat și după moartea lui, că a lu- 
crat împotriva apăsării, a nedreptăţii 
şi a lăcomiei. 

Și d'atunci a rămas de zic cărtu- 
rarii, când vorbesc despre cineva ca- 
rele se află între două nevoi, și stă la 
chibzuiri, în care parte să se deă, că 
are dinaintea sa calea cea înfureită a 
lui Ercule. 

Rămâind sub ascultarea, mâne-sa, 
_Ercule când ajunse la vârstă, crescù 
şi se făcù un om gras și voinic, spă- 
tos şi vânjos, cum nu eră altul. 

Eră oacheș şi înalt ca de opt 


Bibl. „Asoc.“ Nr. 12, 2 

palme și jumătate; iară, trunchiul tru- 
pului lui îi eră otova (drept). 


Perii capului nu-i erau creţi; dară 
steteau turlu, burlu, cum se zice. 
Nasul îi eră cam adus, ca de vultur, 
Şi ochii albaștri. Eră muncitor, nevoie 
mare, şi dacă la muncă nu-l întreceă 
altul, apoi nici la mâncare, nici la 
beutură nu se lăsă el mai pe jos: 

Euristeu, îndemnat de neîmpăcata 
zeiță a zeiţelor, puse pe bietul Ercule 
la niște trebi așa de grele şi de gro- 
zave, încât nu ştiu cine de-ar fi fost, 
ar fi putut să le isprăvească, Vezi că 
nu voiă să mi-l crească, ci să mi-l 
prăpădească. 


Ercule se cam codi deocamdată, 
şi nu prea aveă poftă să se supuie 
aşa, de bună voie la jug. Atunci Ju- 
nona porunci unei zâne năbădăioase 
să turbure minţile bietului Ercule, 
ceeace și făcu. lară dacă fură între- 
baţi cetitorii de stele ai păgânilor, 
cari ziceau ei, că ştiu să spună oame- 
nilor voinţele zeilor, primi răspunsul 
că numai supuindu-se tuturor porun- 
cilor lui Euristeu, va aveă tămăduire 
Ercule. 

Auzind aşa viteazul, se duse'sin- 
gur de voia lui şi se supuse ca un 
mielușel. 

Douăsprezece fură la număr tre- 
bile cu care însărcină Euristeu pe Er- 
cule, şi pe toate le scoase la căpătâi. 

Acum fiți numai urechi, dragii 
moșului, nepoței şi nepoțele, ca să 
ascultați toate izbânzile ce făcu acest 
Ercule. Și ca să nu pierdeţi șirul, 
luaţi în mână câte un răboj, şi tăiaţi 
de câteori vă voiu zice eu, până so 
împlini numărul. Imyăratul ştià că 
pe lângă ţara numită Nemeea se pri- 
păşise un leu așa de groaznic şi aşa 
de mare, cum nu se mai văzuse până 
atunci; și eră aşa de stricătoare boala 
de fiară, încât turmele de oi nu se 
mai stăviau prin preajmă de răul lui. 

Intro zi chemă pe Ercule, şi-i 
zise: 

— Ercule, să te duci în Nemeea, 
să răpui leul ce zie oamenii că ar fi 
căzut acolo din lună, căci face mari 
stricăciuni. 

Plecă viteazul, fără să zică nici 
un cuvințel măcar. Işi luă însă to- 
roipanul, pe care şi-l cioplise el din- 
trun lemn noduros de măslin sălba- 

8: 

tec, şi şi-l ferecase cu fier; arcul, 
tolba cu săgețile, şi ajungând acolo, 
unde mi-și auzi un trosnet şi un poc- 
net prin pădure, de ţi-se făceă părul 
măciucă în cap. Ce vă socotiți că eră? 
O namilă de leu cât toate zilele de 
mare, că pielea lui nu se puteă pă- 
trunde cu săgețile, ori cu sulițele, atât 
de tare eră. El îşi aveă vizuina într'o 
văgăună de munte cu două guri. 
Ercule nu-şi pierdă cumpătul, ci 
trase într'ânsul cu o săgeată, trase cu 
două, trase cu toate săgețile ce le 
aveă el în tolbă; dară, aşi? unde să 
se lipească săgețile de..pielea lui? 
Când ajungeau şi-l atingeau, nu-i fă- 
ceau nici atâta stricăciune cât o piş- 
cătură de purice. Leul se întărâtase 
nevoie mare. Acum nu mai eră chip 
să-l lase în pace. Trebuiă să pice unul 
din doi.. Atunci Ercule astupă o gură 
de-a viziunei, intră la leu pe cealaltă 
gură, se repezi cu toroipanul lui, şi 
până să nu prindă de veste leul că 
se apropie de el, îi dete vre-o două, 
trei lovituri în cap, de se făcu toroi- 
panul numai ţăndări. Simţi leul aceste - 
lovituri, dară nu-i făcură vrun rău 
mare. hăcni leul, nenișorule, de se 

cutremurară toate prejmetele, de în- 
ghețară de frică toate fiarele în cul- 
cuşurile lor, şi de se auzi cale de nu 
ştiu câte zile. Apoi începu a veni 
asupra voinicului. aruncând înainte-i 
din gură văpăi de foc şi fum, ca să-l 
orbească. Dară Ercule, ţanţoş, cum îl 
lăsase pe el Dumnezeu, sări pe leu 
mai iute decât ați gândi, şi apucân- 
du-l cu mâna stângă de falca de sus, 
iară cu dreapta de cea de jos, trase 
cu atâta putere, încât îi despică gura - 
drept în două. Leul se svâreoleă de 
durere, se învârteă în loc, şi răcneă 
de credeai că se luptă eu toate lighi- 
oanele pădurilor. Ercule îi mai dete 
vre-o câţiva pumni în piept, chilomi 
d'ăia d'ai lui, îndesaţi, şi numai ce 
iacătă că leul î începe a şovăi, şi odată, 
buf! căzu cu gaibele în sus. 

Ercule n'așteptă să moară bine, 
şi-l jupui de piele, şi o luă cu sine. 
Cu această piele de leu se îmbrăcă 
el, căci eră mare foarte şi o purtă în 
toată vieaţa lui, slujindu-i drept scut, 
adică pavăză, fiindcă nu răsbiă prin- 
trânsa nici un fel de armă, şi din 
T leului făcu o glugă în 'chip de 
coi 

Apoi întorcându-se Ercule la îm- 
păratul Euristeu, ruda sa, cu isprava 
făcută, îi spuse toată şiretenia; iară 
împăratul se luă de gânduri, auzind 
de atâta vitejie. 

Aceasta este treaba săvârșită cu 
leul dela Nemeea.! 

Una la mână. Tăiaţi, copii, la ră- 
boj, spre ştiinţă. 

Lui Euristeu, vezi, îi băgase în cap 
` Junona, că Ercule, odată, odată, are 
să-l dea jos de pe scaunul împărăției, 
ca să se pună el. Pentru,aceasta tar- 
torița îl tot îndemnă să trimită pe 
Ereule să facă şi alte trebi anevoioase 
și primejdioase, ca doar, doar s'o co- 
torosi de el. 

Astfel fiind, împăratul, chiemă ia- 
răş pe Ercule, şi-i zise: 

— Să mite duci, Ercule, să omori 
bălaurul acela ce bântuie cuprinsurile 
dela Lerna. i 

Bietul Ercule numai zise nici pâs! 
Știă, vezi, că astfel erà osânda lui, şi 
o porni luând cu sine pe un flăcă- 
iandru, nepot al său, cu care se aveă 
bine ca fraţii. 

“= Ajungând la, Lerna, cercetă despre 
bălaur, și iată ce află: că eră o idră, 

adecă o scorpie grozavă, care locuieşte 
în smârcurile de p'acolo, de unde iese 
şi nimic nu scapă sdravăn din ce în- 
tâlneşte în calea ei; că este rea, ne- 
voie mare, că are aripi şi nouă capete, 
toate fără-de-moarte; cel din mijloc 
însă, este mai mare decât toate. Când 
este năcăjită, varsă din ea venin şi 
fiere otrăvicioasă, şi tot ce atinge, 
usucă până în măduva oaselor, arde 
şi pârjoleşte. 

Auzind aşa Ercule, merse înaintea 
ei. Nepotu-său veniă după dânsul cu 
armele, şi gata a dă lui Ercule pe 
aceea ce o va cere voinicul, când se 
va luptă cu scorpia. Şi puindu-se la 
pândă, trase- o săgeată, trase două, 
când fù la a treia, unde ieşi, măre, 
scorpia din smâre, şi năvăli la Ercule 
ca să-l umple de balele sale cele ve- 
ninoase, şi să-l prăpădească pe el. 

Băiatul stă aproape de Ercule şi-i 
dă când câte o săgeată, când sulița, 
şi când paloşul. Dară bălaurul nici 
habar n'aveă; nu-i păsă lui de nici- 
una din armele lui Ercule. Și venind 
mai aproape dihania de bălaur, unde 
mi se repezi la dânsul Ercule, şi lu- 
ându-se la luptă dreaptă, mi-l strânse 

în brațe aşa de tare, încât îi ieşise 
ochii din cap cât umnul. Atunci cer 
Ercule paloșul. Și, hârşt! îi tăiă un 
cap; şi mai harti îi mai tăiă unul. 
Dară se minună ca de altă aia, când 


văzù că în locul capetelor tăiate, crese 
altele la loc îndoite. 


Atunci el zise nepotului său să 
deă pârjol unei păduri ce eră p'acolo, 
p'aproape. Iară pănă să facă el aceasta, 
Ercule nu slăbi pe Idra dela Lerna 
nici cât ai dă cremene, ci o țineà strâns 
în brațele sale cele vânoase şi legate, 
de s'o rupă în două şi să-i plesnească 
ochii. 

Într'acestea Junona, văzând că 
Ercule are să biruiască, trimise în aju- 
torul Idrei, adecă a bălaurului, un sta- 
coj (rac de mare) năprasnic cât o di- 
hanie spurcată. Acesta cum veni, se 
dete la Ercule să-l apuce de picior și 
mai multe nu. 


Se apără voinicul, vârtos; dară 
stacojul se dete pe furiș şi-l răni oare- 
cum la călcâiul piciorului. 

Atunci Ercule, strângând în braţe 
groaznic pe Idra, odată se întoarse şi 
strivì stacojul cu piciorul. 

Apoi începu iarăş lupta cu bă- 
laurul cel spurcat sau cu Idra dela 
Lerna; şi cum îi tăiă câte un cap, 
îndată şi pârleă locul de unde tăiase 
capul cu tăciunii ce-i aduceă nepotu- 
său din pădurea cea pârjolită, și tot 
așa făcu până ce-i tăiă toate capetele, 
şi până şi pe cel din mijloc, mai marele. 

După ce o răpuse ca peea, Ercule 
avu grijă de a-și înmuiă vârful săge- 
ților sale în sângele capetelor celor 
veninoase şi în fierea jigăniei, deși le 
otrăvi astfel, încât rănile ce făceau ele, 
nu se mai tămăduiau. Apoi îi îngropă 
trupul şi capetele, şi „puse. deasupra 
un pietroiu mare cât un munte. Și 
întorcându-se acasă, merse de se în- 
chină împăratului cu isprava ce făcuse. 

Două la mână. Crestaţi pe răboj, 
copii! 

Împăratul Euristeu mai porunci 
lui Ercule să-i aducă din Arcadia, vie, 
viuliță, Cerboaieca cea cu coarnele de 
aur și cu picioarele de aramă, pe care 
nici un vânător nu o putuse săgetă. 

Această cerboaică eră una din cele 
cinci ciute cu coarnele de aur şi cu 
picioarele de aramă ce pășteau pe niște 
țărmuri. 

Văzându-le Diana, una din zeițele 
cele de frunte ale păgânilor Eleni și 
Romani, se luă după dânsele și prinse 
patru din ele, pe care le înjugă la carul 
său; cea de a cincea însă, mai sprin- 
tenă de picior scăpă și fugi, până 
ajunse în țara Arcadia. Vezi că Ju- 
nona voise so scape. Totuş şi astă, 
cerboaică, Dianei fù închinată. 

Tocmai aci trebui să vie bietul 
Ercule după dânsa, şi o fugări, și ur- 
mări un an de zile încheiate, prin pă- 


durea dela Menale. Văzând că nu o . 


poate prinde, fiindcă fugeă ca fulgerul 
de iute, Ercule-o săgetă'la un picior, 
o ajunse, o înhăță da umerile, şi veni 
cu dânsa la împăratul lui. 

In cale, întâlnindu-se cu Diana 
care eră supărată foc pe dânsul, pentru 
că-i rănise dobitocul ce-i eră ei în- 
chinat, Ercule ştii cum să facă să 
împace pe zeiţă, şi aduse cerboaica 
la Micena, vie, nevătămată. 

Trei la mână. Tăiaţi la răboj, 
pentru tinere de minte. 


Împăratul Huristeu, ca să amă- 
rească şi mai mult pe Ercule, începi 
să scoată vorba că a prinde o ciută, 

nu este o treabă mare. Ii porunci deci 
să meargă în țara Erimante, ca să o 
scape de un îndrăcit de mistreţ ce o 
bântuià. 

Ercule plecă capul, nu zise nici 
bleau, şi luă drumul spre acea tară. 

“In cale, dete peste un centaur, 
carele îl primi în gazdă. Aceşti cen- 
tauri erau nişte jivine, oameni până 
în brâu şi dela brâu în jos, cai. Ei 
erau răutăcioşi și beţivi, nevoie mare 
şi nu dădeau pace vecinilor lor, de loc, 
de loc. Numai câţiva dintr'ânşii fură 
oameni de treabă. Cela ce găzdui pe 
Ercule, îl ospătă şi-l omeni ca pe nu 
știu cine. De bucurie că aveă un 
oaspe aşa ca Ercule, el dete cep la o 
bute cu vin foarte vechiu, ce i-o dă- 
ruise Bachus, zeul vinului și al beţiei. 

Obştea centaurilor mirosind vinul, 
se adunară cu mic, cu mare, la poarta 
cenfaurului ce primise pe Ercule în 
gazdă, şi cerură cu ameninţări să le 
dea și lor din acel vin. Ei nu veniră 
cu mâinele goale. In loc de arme, 
ei întrebuințau copaci scoşi din rà- 
dăcină, bolovani de piatră. tăciuni 
aprinşi şi țepuşe. 

Neascultând de vorbă, Ercule fi 

puse pe goană şi omori o mare parte 
dintr'ânşii. Apoi plecă în treaba lui. 

Ajungând în Erimante, găsi vreme 
cu prilej ca să vază fiara, cea sălbatecă 
şi grozavă. După ce o zări, puse în 
gând ca să prinză dobitocul viu-viuleţ 
şi așa să-l aducă la împărat. Aşa vrù 
el, numai și numai ca să arete că 
isprava fu şi mai şi. 

Pândi deci câteva zile, ca să vază 
ce apucături are acest îndrăcit de mi- 
streţ: şi ce credeţi că mi-ţi văzu? 
Aoleo! numai gândindu-se cineva, îl 
apucă răcorile morţii. Erà, neiculiță, 
dihania de gadină făcută. otova cu cap, 
cu trup, cu tot. Când alergă după 
vrun vânat, suflă pe nări un duh rău 
de uscă iarba pe unde mergeă; colții 
lui erau ca secerile, şi doboră în dru- 
mu-i copacii de trei ani, pe care îi 
atingeă cu colții; aveă nişte ochi zgâiți 
de loveă pe om fulgerătura când se 
uită asupra-i, şi un rât făcut ca din 
topor şi cocârjat. 

Ercule făcu un lat cu meşteşus, 
îl întinse pe unde ştiă el că are să 
treacă fiara sălbatecă, şi se pitulă cât 
colea întrun stufiș. Nu zăbovi mult 
ȘI numai iacătă că vine mistrețul, gro- 

hăind din rât şi duduind pământul; 

iară cum dete în laţ, rămase locului. 
Se smuci fiiara sălbatecă, se sbătu; 
dară toate opintelele îi fură deșarte. 

După ce-l lăsă să se mai domo- 
lească o toană, frământându-se ca să 
se scape din laţ, unde mi-se apropie 
şi Ercule de el, puse mâna pe râtul 
lui, şi luându-l, de umeri, plecă cu el. 
Unde mi-ţi începu, nenișşorule, să mi-ţi 
guiţe ăl mistreţ, de se auziă cale de 
nu ştiu câte conace. 

Altul în locul lui Ercule de-ar fi 
fost, nesmintit că ar fi asurzit. 

Când văză împăratul Euristeu acea- 
stă nemetenie de dobitoc, până într atât 
se sperie, încât o rupse de-a fuga şi 
se ascunse întrun ulcior de aramă. 

Patru la mână, băieţi. 'Tăieţi, tă- 
ieți cu: toţii la răboj. 


Râse Ercule până se strâmbă de 
moliciunea lui Euristeu ; dară se alese 
cu atât. 

— Stai măi, că ţi-o fac eu, cu- 
getă Euristeu : ai râs tu de mine, am 
să te fac eu pe tine de râsul lumii. 

Şi chemă pe Ercule și îi zise: 

— Voinicule, eu îţi poruncesc să 
mi te duci să cureţi gunoiul vitelor 
lui Augia Impărat. 

Se mâhni în sufletul său Ercule 
când auzi că-l trimite să facă lucrări 
de argat, el care se bizuiă a se luptă 
cu zeii. Insă eră supus, şi trebuiă să 
asculte de poruncă. Dară ca şi treaba 
aceasta să fie vrednică de dânsul, el 
se socoti să o facă astfel, cum alţi 
oameni să n'o poată săvârşi nici în 
douăzeci de ani. 

Augia acesta, împărat la Elida, 
eră foarte avut în vite. Aveă turme 
nenumărate de tot soiul, aşa încât 
nici nu le mai dă de căpătâi, şi nici 
numărul văcarilor, al herghelegiilor 
şi al ciobanilor ce le păşteau nu-l mai 
cunoştea. Și fiindcă n'aveau destule 
grajduri, staule şi coșare unde să-și 
adăpostească atâta sumedenie de vite, 
le lăsă a mâncă noaptea pe câmpie 
sub acoperemântul ceriului. 

După o vreme îndelungată câm- 
piile din ţara Elida, atât se încărca- 
seră de gunoi şi de băligar, încât nici 
iarba nu mai creştea. Ercule se înfă- 
țişă înaintea lui Augia şi se legă că 

el poate să-i curățe câmpiile numai 
într'o zi. 

Auzind aşa împăratul, a făgăduit 
să-i deie zeciuială din toate felu- 
rile de vite, numai să-i facă astă, 
treabă. Ercule se puse de abătă din 
matea lor două râuri prin acele câmpii 
pline de baligar, şi d'abiă, câne, câ- 
neşte, putu să urnească din loc acea 
murdărie, cu ajutorul undelor celor 
repezi ale acelor râuri. 

Când își văzu a doua zi împăra- 
tul Augia câmpiile curate și iarba în- 
colțind din nou, se speri și el; și 
fiind din firea lui om sgârcit, îşi luă 
vorba înapoi şi nu mai voi să deă 
nimic lui Ercule, zicând că el a tre- 
buit să facă treaba aceasta, deoarece 
îi poruncise împăratul Euristeu. Mai 
târziu îşi scoase Ercule din capete și 
asupra lui Augia, căci merse asupra 
lui cu răsboiu, îl bătu şi puse în locu-i 
pe fiul acelui împărat, carele eră om 
drept şi curat la inimă. 

Ercule se întoarse și spuse îm- 
păratului Euristeu ce ispravă făcuse. 

Cinci la mână, copii. Tăiaţi vâr- 
tos la răboj, ca să trecem la alta. 

Euristeu se băteă cu gândurile, 
cum de nu se prăpădeșşte Ercule; şi 
nu ştiă ce treabă grea să-i mai deă, 
numai și numai să-i răpuie capul şi 
să scape de dânsul. 

Auzind de nişte păsări grozave 
ce bântuiau ţara Stimiale, trimise pe 
Ercule să le nimicească. 

Acestea erau niște păsări cu ca- 
pul, cu ciocul şi cu aripile de fier; 
ghiarele lor erau încârligate şi mai 
ascuţite decât ale pisicilor. Zeul răs- 
boiului le învățase cum. să se iee la 
bătae. cu oștile, când le aduceă asupra 
lor cineva, 

Ele îşi scoteau câte o pană și dau 
vârtos cu dânsele, ca şi cu nişte su- 
lite. Erau aşa de multe şi de mari 
aceste păsări, încât opriau razele soa- 
relui, când se ridicau ele în sbor, de 
se făceă întunerece pe pământ. Trăiau 
în smâreurile Stimfale, răpiau la vite 
şi la oameni, cu care se hrăniau; 
iară când vedeau că vre-o oştire um- 
blă să le răsbească, ele sburau într'o 
pădure deasă și înaltă, de unde nici 
dracul nu le mai puteă scoate. 

Ercule ducându-se să se bată cu 
ele, întâlni în cale-i pe Minerva, zeiţa, 

înţelepoiunei, carea îi dädù un fel de 
tolbă de aramă, cam ca daiareaua 
(tobă cu clopoței, în care bat ţiganii 
ursari, când joacă ursul) şi îi prinse 
mult bine. 

Ajungând la smârcurile unde tră- 
iau acele pasări, cum văzură ele pe 
Ercule, fugiră în pădure. Viteazul 
ocoli pădurea întreagă, bătând din da- 
iareă. Pasările se speriară și ieşiră la, 
luminiș. Atunci voinicul de Ercule 
mi se puse pe ele cu arcul său, şi le 
săgetă una câte una, până ce le ră- 
puse pe toate; şi scăpă ţara de aşa 
pacoste. 

Sase la mână. Tăiaţi, tăiaţi mai 
iute la răboj, ca să nu se uite. 


N'apucă voinicul nici să mi se 
odihnească bine de ostenelile drumu- 
lui şi ale luptelor, şi numai iacătă că 
Euristeu îl trimise să-i aducă taurul 
din Creta. 

Ştiţi ce eră acel taur?. 

Spun să fi fost un împărat pe 
nume Minos, foarte fălos şi mândru, 
ca toţi grecii, de, ce să zici. El se lăudă 
a fi mlădiţă de zeu. Şi dupăcum se 
vede treaba, cam aşa şi eră. 


Bibl, „Asoc.“ Nr, 13, 3 

Intr'o*zi el rugă pe Neptun, zeul 
mărilor, să-i trimită din mare vre-o 
jisanie, şi se făgadui că i-o va aduce 
jertfă. Zeul îi împlini rugăciunea tri- 
miţându-i un taur grozav. Acest taur 
eră alb ca zăpada şi frumos, cum nu 
se mai văzuse până atunci pe lume. 
Lui Minos împărat îi fu milă să ră- 
puie o aşa frumseţă de vită, o trimise 
deci la turmele sale, şi aduse jertfă 
zeului un alt taur de ai săi. 

Zeul se supără foc. Şi de ce atâta 
inimă albastră? Au doară nu cuno- 
şteă zeul ce fel de oameni sunt Elenii, 
că nuse ţin de vorbă? Sălbătăci şi 
înrăutăți pe taurul ieşit din mare până 
într'atât, încât nu se mai putea apro- 
piă nimeni de dânsul. Nu numai atât, 
dară turbarea acestui taur merse până 
acolo, de bântuiă şi Creta şi ţările de 
prin preajmă şi nimic nu scăpă teafăr 
dinaintea acestui dobitoc grozav. 

Ercule dacă ajunse, aruncă arca- 
nul, îl apucă de coarne, încălecă pe 
dânsul şi nu-l slăbi până ce nu-l do- 
mestici. Se smâci taurul, o rupse de-a 
fuga prin crânguri și prin smârcuri, 
se scutură, asvârli din picioare, dară 
toate opintelile lui cele năbădăioase, 

rămaseră deșarte, căci Ercule odată 
pe dânsul, nu-l mai puteà clinti „din 
loc, de-ar fi făcut el nu știu ce. 

Şi astfel aduse împăratului Euri- 
steu pe acest taur îmblânzit ca un 
miel, pe care îl trimise în grajdul său. 

Aceasta fù a șaptea treabă ispră- 
vită de Ercule după porunca împăra- 
tului Euristeu. l 

Şapte dară la mână. Tăiaţi, tăiați 
la răboj. 


Cu toate năcazurile. ce întâmpină 
Ercule în aceste grele lucrări cu care 
eră însărcinat, el nu-și uită nici de 
zei, ci înfiinţă nişte sărbători în lauda 
lor. De aceea, şi zeii îi făcură niște 
daruri, numai bune pentru vitejia sa, 
pe care am socotit că nu e bine să 
le lăsăm, fără a pomeni ceva de ele. 
Aşa Minerva, zeița înțelepciunii, îi 
dete un ștergar bun de leac; Vulcan 
făurarul zeilor, îl dărui cu un toroipan 
şi cu o platoșe sau pieptar de fier ne- 
răsbătut; Neptun, zeul mărilor, îi dete 
un armăsar aprig de săreă șapte ho- 
tare; Mercur, alergătorul zeilor, îi 
dete o sabie, de să pui firul de păr 
pe tăişul ei, şi suflând să se răteze; 

i je 

Apolon, zeul soarelui, îi dete un arc 
mai săgetător decât razele soarelui. 
Ceilalţi zei îl dăruiră fiecare cu ce 
aveă mai bun. Pentru aceasta Ercule, 
nu voi a rămâneă mai pe jos decât 
dânşii, ci-și arătă recunoştinţa sa când 
fù de se sculară Uriaşii sau Novacii 
cu răsmiriță asupra zeilor. Atunci el 
mi se puse pe dânșii, omori o mare 
mulțime și scăpă pe zei de ruşinea 
ce erau să pață. 

Cu toate acestea, când se întâmplă 
să facă cuiva zeii vre-o nedreptate, 
el nu se sfiă a le-o spune verde în 
ochi, şi se, silcă să îndrepteze lucrul. 

Astfel sa întâmplat cu Prometeu, 
pe carele cu nedrept îl osândise Joe 
ca să-l chinuiască un vultur rozându-i 
rărunchii. 

Altă dată vă voiu povesti mai pe 
larg și basmul lui Prometeu. Deocam- 
dată să știți numai că Ercule, cum 
zari paserea rupând cu lăcomie ficații 
bietului Prometeu, încordă arcul, şi 
săgeata ce sbură dintr'ânsul, se opri 
diept în trupul vulturului, carele muri 
într'o clipeală de ochiu. Atunci des- 
legă pe Prometeu şi-i dete drumul. 
Vrù Joe să mai facă niţică gălăgie, 

dară îşi căută de treabă; vezi că nu 
vrù să strice hatârul lui Ercule. 


Impăratul Euristeu nu ştiă ce 
treabă anevoioasă să mai găsească a 
da lui Ercule. Aflând însă că un îm- 
părat anume Diomede, carele domneă 
în Tracia, aveă nişte iepe aşa de rele, 
încât le hrăneă cu carne de om, tri- 
mise pe Ercule să facă ce-o şti el, 
numai să-i aducă acele iepe. Îşi frecă, 
mânile de bucurie împăratul Euristeu 
socotind că de astădată are să i se în- 
funde lui Ercule. 

Viteazul nu zise nici câre. Plecă 
capul înaintea lui Euristeu ca un su- 
pus, şi porni ca să-i împlinească pofta 
inimii. SI 

Când ajunse acolo, ce să-i vază 
ochii? Patru iepe aprige şi năbădă- 
ioase, legate cu căpestre de fier la 
nişte iesle cu totul și cu totul de aramă. 
Procletul de Diomede le da nutreţ 
numai carne de oameni. lepele să săl- 
bătăciseră şi se făcuseră rele, nevoie 
de cap; vezi că se spurcaseră la sânge 
de om, şi asta fă de ajuns ca să le 
facă a nu se mai puteă apropiă ni- 
meni,„de ele, 


38: 


O aşa neomenie, Ercule nu o putù 
lăsă nepedepsită. Chiemă pe Diomede 
la luptă, îl răpuse pe el şi îl dete ie- 
pelor de-l mâncară şi pe dânsul. Cu 
această faptă Ercule le îmblânzi, puse 
mâna, pe ele şi le aduse la împăratul 
Ruristeu. Acesta le închină zeiţei Ju- 
nona, dându-le drumul întrun munte. 

Opt la mână. Tăiaţi numai „decât 
la răboj, copii!4 


Pe vremea aceea, întrunindu-se 
o”seamă de viteji porecliți Argonauti, 
spre a merge să aducă berbecele cel 
cu lâna de aur, pe care îl furase un 
oarecare elen, veniră şi la Ercule de-l 
rugară să meargă şi el cu dânşii. Voi- 
nicul nu aşteptă să-i zică de douăori; 
ci se sculă, se duse cu dânşii şi se 
întoarseră isbânditori, dupăce Ercule 
făcti cele mai mari isprăvi de vitejie. 

Altădată vă voiu spune. dragii mo- 
şului, de voiu mai aveă zile, şi bas- 
mul acesta cu berbecele cu lâna de 
aur şi cu Argonauţii. 

Fata împăratului Euristeu auzise, 
că împărăteasa Amazoanelor aveă o 
cingătoare cum nu se află alta pe lume. 
Vezi că-i eră dăruită de cătrăgzeul 

răsboiului, pe nume Marte, pentrucă 
se deosebise în bătălie, ca o vitează 
a vitejilor, şi pentru vrednicia ei de 
împărăteasă. Imi poftise fata împăra- 
tului ca să aibă ea aceea cingătoare; 
şi de-ar fi fost barem ceva de dânsa, 
nu ţi-ar fi năcaz. Imi poftise, dum- 
neaei, zic, ca să o aibă, fiindcă ştià 
că la, curtea tătâni-său se află un om 
verde şi harnic, carele face pe dracu 
în patru şi nu se întoarce buzat dela 
slujba cu care îl însărcină cineva. 


Se rugă deci de tatăl său, ca să 
. poruncească lui Ercule să i-o aducă. 
Atâta aşteptă și Furisteu; căci el nu 
mai ştià unde se poate să fie vre-o 
primejdie mare, ca să trimeată pe 
voinic acolo. 


Amazoanele acestea erau niște mu- 
ieri viteze, care-nu vreau să ştie de 
nimeni. Ele locuiau singure. Bărbaţii 
lor trăiau despărțiți de dânsele, într'o 
cetate. Odată pe an aveau și ei voie 
să vie la dânsele. Ele se luptau cu 
oricine se sculà asupra țării lor, şi 
mai adeseaori ele biruiau. 


Erau nişte muieruşte, cu care nu 
se puteă jucă. cineva, 'că-i luă „părul 

foc, de-ar fi fost, el acolo, de şapte 
palme în frunte. 


Ercule se întovărăşi, deci, cu câţiva 
prieteni de-ai lui, cu care se aveă ca 
nişte fraţi, şi cu o seamă de oaste se 
puseră în nişte corăbii, şi plecară pe 
mare, tala, tala, pânăce se pomeniră 
la țara Amazoanelor. Aci dacă ajun- 
seră, Ercule nu vrù deocamdată să-și 
puie mintea cu nişte mujeri, ci tri- 
mise soli la Ipolita, împărăteasa acelor 
A mazoane, să-i spuie pentruce venise. 


Ipolita, ca o femeie înțeleaptă ce 
eră, şi aflând de Ercule cel vestit în 
răsboaie şi voinic fără seamăn, îi ieşi 
întru întâmpinare, cu gând ca să-i facă 
pe voie. 

Contropeşnița de Junona însă își 
vâri coada şi aci. Vezi că ea purtă 
sâmbetele lui Ercule, şi ar fi voit să-l 
facă şi de ruşine, și să piară de pe 
fața pământului. Luă deci chip de 
Amazoană, se amestecă printre dân- 
sele, şi începu a strigă cât o luă gura, 
cutreierând ţinutul lor: „Săriţi, surioa- 
relor, toate cu toatele, că iată nişte 
străini venit-au şi ne răpiră pe împă- 
Tăteasa“: 

Când auziră muiereturile despre 
una ca asta, se adunară numai într'o 
clipă, ca frunza şi ca iarba, alergând 
pe capete, care de care să ajungă la 
mare mai curând şi să deă năvală 
asupra corăbiilor. 

Unele alergară călări, altele pe jos, 
unele cu părul vulvoi, căci n'avusese 
vreme nici coadele să şi le lege; iară 
altele numai cu câte o ţoală aruncată 
pe dânsele, aşa, în pripă. 

Cum ajunseră la țărm, unde mi-ţi 
începură o aruncare în corăbii, care 
cu pietre, care cu bulgări, care cu. 
săgeți, şi care cu ce găsi mai la în- 
demână de să chisăgească pe Ercule 
şi pe ai săi, și să le răstoarne coră- 
biile, ca să se înnece în mare, şi mai 
multe nu. 

Ercule văzu că nu e glumă; şi 
de-ar fi crezut-o la început că e glumă, 
dară se încredință că nu e bună. leşi 
deci la țărm cu ai săi, şi unde mi se 
înclocoţi o luptă d'alea de credeai că 
n'are să se mai aleagă nici praful de 
ei şi ide ele. Adecă să te ferească 
D-zeu de bătaia muierească, când se 
îndârjese ele. Dedeau, nene, muierile 
orbiș, de svântau. Nici că se mai uitau 


feet Pa 

unde dau. Dedeau cu caii peste oamenii 
lui Ercule şi îi călcau în picioare, ca 
pe nişte omizi. 

Dară dedeau și oamenii lui Ercule 
de răpăiă. 

Se bătură în suliţi, dar ele se fă- 
cură țandări. 

Sceoaseră apoi paloşele și se loviră 


“cu nemilostivire. 


Scoaseră și muierile securile lor 
cele cu două ascuţişuri şi nu se lăsau 
mai pe jos decât bărbaţii. Să nu te 
ducă Dumnezeu vro dată să mai vezi 
o asemenea bătaie, Și aşa se luptară 
zi de vară până în seară. lară Ercule 
se întorceă întrun călcâiu, și stă faţă, 
totdeauna unde eră primejdia mai mare 
şi răsboiul mai înverşunat. Unde da, 
el, păleă! Când fă în spre seară, răzbi | 
Ercule cu ai săi pe muieri, şi le luară 
în goană. Acuma măcelărire! Nici 
una din muierile ce căzură în mânile 
'voinicilor nu mai scăpară cu vieaţă. 
Unii le târau de coade, ca pe niște 
sdrenţe. Alţii le snopiau şi mi ţi le 
striveau sub genunchi ca pe nişte alte 
alea; iar pe altele, pe unde mi le ajun- 
geă, pe-acolo le luă Avram sporul, 

Ipolita, împărăteasa Amazoanelor, 
cea care ar fi voit să-şi dea cingătoarea 
(brâul) din capul locului, fără să se 
mai facă atâta vărsare de sânge, căzu 
roabă în mânile lui Ercule, cu brâu 
cu tot. 

Nouă la mână. Iute, iute, tăiaţi 
“la răboj, precum ca să se ştie. 

m îi . 

Împlinind 'şi a noua poruncă a 
împăratului Euristeu, Ercule se întor- 
ceă acasă agale, agale, cu corăbiile; 
pe drum însă, se abătu şi pela Troia 
cetate. Când acolo, preste ce socotiți 
că dete? Dete; preste, fata împăratului 
din acea cetate, pe nume Esiona, le- 
gată cu lanțuri la țărm, care plângeă 
şi se tânguiă de-ţi rupeă inima. 

Iară dacă o întrebă Ercule, de ce 
plânge, şi se încercă să o împace, mân- 
găind-o, ea îi spuse că tată-său o pu- 
sese acolo ca să vie o dihanie din mare 
şi s'o mănânce; fiindcă aşa ziseră popii 
lor, că printr'aceasta adecă, se va co- 
borî îndurarea zeilor preste tara lor, 
şi va încetă ciuma ce bântuiă biata 
poporime. 
== t Lui Ereulei-se făcă milă de dânsa, 
o deslegă din lanţuri, și aşteptă acolo 

pânăce ieşi jivina cea spurcată din 
mare. Cum o văzù Ercule, se năpusti 
asupra ei cu toroipanul, îi luă mirul 
din frunte, şi o 'dete cu ghiarele 
în sus. 

Plecând şi de aci, Ercule ajunse 
la ţara unor fraţi, Poligon şi Telegon, 
stăpânitorii acelei țări.z 

Aceşti nelegiuiţi, de cum vedeau 
că vrun străin a sosit în ţara lor, îl 
sileau să se ia la trântă cu dânşii. Şi 
fiindeă ei erau foarte dibaci în meş- 
teșugul de a se luptă, trânteau pe toți, 
şi apoi îi chinuiau grozav până mu- 
reau. 

Chiemând și pe Ercule la luptă, 
acesta numai cu o mână îi răsuci, îi 
răbufni la pământ, ba încă scăpă ome- 
nirea de nişte astfel de împărați bă- 
tăuşi ce tot cătau oamenilor cearta 
cu lumânarea, trimițându-le sufletele 
să se plimbe în bezna Tartarului. După 
care Ercule se întoarse la Micena. 

Mai aflând Euristeu că un uriaș, 
anume Gerion, aveă nişte vaci năsdră- 
vane, cum nu se mai găsiau altele 
pe lume aşa de frumoase, chiemă pe 
Ercule şi-i porunci să-i-le aducă din 
pământ, din iarbă verde. 

Ercule se supuse ca un miel. Vezi 
că naveă încotro. Cercetă el despre 
acest Gerion, şi află că şade într'o 
țară spre soare apune, — adecă pe 
unde este astăzi ţara Spaniolilor, — 
că este un Novac năprasnic, care are 
trei trupuri, că are păzitor la cireadă 
un câne cu două capete ieșit din în- 
tunecimea iadului, şi un bălaur cu 
şapte capete. Aceste dihănii așa de 
bine păzeau cirezile, încât nici vân- 
turile nu se puteau apropiă de ele. 

Şi deschizându-şi ochii în patru, 
îşi dădu cu socoteala că pentru acea- 
stă treabă are să verse multe nădu- 
şeli. Luă deci cu dânsul o ceată- de 
ostaşi, tot unul și unul, intră în co- 
răbii și o porni cătră Apus; şi merse, 
şi merse până ce ajunse. 

n drumul său curăți mai multe 
țări de toate gadinile şi jivinele săl- 
batice, astfel încât p'acolo, până și în 
ziua de azi nu se mai află nici urs, 
nici lup, nici altfel de jigănii de soiul 
acestora. 

Venind la un loc, unde niște 
munţi despărţeau marea de ocean, 
Ercule puse umărul şi împinse munţii 
în dreapta și în stânga, de făcu loc 

apelor să se împreune. El făcu acea- 
stă treabă ca să rămâie de pomenire 
că a trecut şi el pe acolo; și d'atunci 
munţii aceștia, ce stau şi până acum 
de amândouă părțile apei, se numiră 
stâlpii lui Ercule; iară azi acelui loc 
i se zice strâmtoarea dela Gibraltar. 

lară dacă ajunse la țara uriașului 
cu vacile, se luă la luptă cu cânele 
cel cu două capete, şi luptă-se și lup- 
tă-se, până ce abiă, abiă Ercule, do- 
borî pe acel dulău și-l omorî pe el. 
Apoi se apucă şi bălaurul. Se mai 
luptase Ercule cu bălauri, dar ca 
acesta nu-i mai dăduse de ochi. Totuş 
el nu se lăsă până nu mi-l făcu şi 
pe acesta mici fărâmi. Atunci luă ci- 
reada şi o bagă în corăbii. 

Avu şi pentru ce se luptă. Căci 
dreptul lui Dumnezeu, așa vaci, nici 
el nu mai văzuse. Când unde-mi ve- 
nià, nene, uriașul de Gerion, cel cu 
trei trupuri, cu o falcă în cer şi cu 
alta în pământ, ca să-şi ia cireada 
înapoi. lkăceă niște sărituri ca de trei 
conace. Ercule nu-l mai păsui, ci în- 
tinzând arcul, mi-l ochi tocmai în 
piept, unde pasă voinicului mai mult, 
Şi trase cu săgeata. 

Atâta fù de ajuns, căci mi-l pi- 
roni locului, gâlgâind sângele din- 
trânsul ca dintro altă aia. 

Plecând. de acolo cu vacile, stră- 
bătu nouă ţări şi nouă mări, şi prin 
tot locul lăsă câte un semn de vitejia 
sa, curăţind ţările de tâlhari şi de 
haidamaci şi înființând oraşe şi cetăți 
frumoase. Şi ajungând la ţara uria- 
şilor, se luă cu dânşii la luptă. Să- 
getă pe unii, tăi€ pe alţii, toroipăni 
pe cei mai mulţi şi mi-i cărăbăni ca 
pe ei. Ceice mai rămaseră, se îmblân- 
ziră ca nişte miei, şi-şi cerură iertare. 
Ercule. îi lăsă în mila Domnului. De 
aci, tot întorcându-se, se cobori la 
uscat, într'o ţară pe marginea mării, 
ca să se mai odihnească o leacă după 
atâta muncă. Şi cum stă el într'o rână, 
şi începuse a adormi, numai iacă-tă 
că-mi vine și spune lui bietul Ercule, 
că unul din taurii cirezii sa răsnit de 
turmă şi şi-a luat lumea în cap, pu- 
nându-și coada pe spinare. Viteazul 
se sculă numai decât, se luă după 
dânsul, cată-l în sus, cată-l în jos, 
până ce-l găsi închis întrunul din 
staulele lui Erice, stăpânitorul unei 
țărişoare mici. Pasămi-te îi plăcu şi 

lui un aşa dobitoc, și prinsese milă 
de dânsul, d'aia poate, mi-l şi închi- 
sese. Mai cu seamă că eră şi fără stăpân. 

Ercule îl ceru. Erice nu se împo- 
trivi. Îi zise numai să se ia cu dânsul 
la luptă de-a pumnii, și cine va birui, 
al lui să fie dobitocul. Ercule nici că 
mai încape vorbă că primi. Și-și şi 
găsise Erice cu cine să se pună. ln- 
cepură deci a se pumnui şi a se ghion- 
tui, de le scăpărau măselile. Şi cât 
ținu lupta, nu ştiu, zău, dacă apucă 
şi Erice să deă vreodată. Dară Er- 
cule ştiu că mi-i cără mereu la chi- 
lomi d'ăia de-ai lui, până ce mi-l ră- 
bufni şi mi-l culcă binișor la pământ, 
de nu mai văzu soarele cu ochii, cât 
cucu. 

Şi luându-și taurul, se întoarse la 
cireada lui. 

Plecând şi de acolo, se tot apro- 
pià de casă. Când fu la poalele unor 
munţi, unde să pusese să mai facă un 
popas, pismătăreaţa de Junona, care 
se tot ţineă de câra bietului Ercule, 
trimise asupra lui o streche d'alea nă- 
bădăioase, şi-i risipi cireada de vaci.. 
Voinicul simţi de unde îi vine poci- 
nogul ăsta; se sculă deci şi dânsul, 

fără măcar să cârtească, sui munții, 
cobori văile, răsbi șesurile, şi-şi adună 
cireada la loc. Câteva din vaci, ce se 
rătăciseră prin prăpastii, mai răma- 
seră p'acolo. 

Ercule le lăsă pe acestea; iară 
ele se sălbătăciră cu totul. 

Și astfel nel, câtinel, ajunse acasă. 
Împăratul Euristeu cum văzi vacile, 
nu mai putu de bucurie, şi se apucă 
de le închină Junonei. 

Zece la mână, copii moșului. Tă- 
iați vârtos la răboj. 


N'apucă să răsufle bine bietul Er- 
cule, si iată că iarăș îl chiamă îm- 
păratul şi-i dete poruncă ca, mort, 
copt, să facă ce-o ști el, şi să-i aducă 
mere de aur din grădina Esperidelor. 

Basmul despre această grădină 
vi lam povestit altădată şi ţineţi minte 
că Joe, luând de zestre nişte mere de 
aur când se căsători cu Junona, le 
răsădise în grădina unor fete foarte 
frumoase ce aveau darul de a cântă 
prea mângăios, și le dase în păstrarea 
lor. Grădina astor fete eră la poalele 
unor munţi despre soare-apune, d'a- 

supra căror munţi şedeă unchiaşul 
Atlas sau Atlante. 

Acesta cu umerii lui sprijiniă 
toată bolta cerului din ceea parte de 
lume. Și ca să nu poată luă cineva 
cu hapea din aceste merișoare, zeul 
cel puternic dete fetelor un bălaur 
grozav, spaima lumei, ca să fie paz- 
nicul grădinii. 

Plecând Ercule să caute grădina 
Esperidelor, întrebă şi în dreapta şi 
în stânga despre locul unde sar află 
ea; și întâlnind pe un fiu dai lui 
Marte, zeul răsboiului, îl întrebă și pe 
dânsul; acesta în loc să-i 'spuie despre 
ceeace îl întrebă, îl chemă la luptă. 
Vezi că nu-l cunoșteă că el este Er- 
cule viteazul. 

Ercule nu se codi, dară Marte, 
carele ştiă ce poate osul lui Ercule, 
temându-se să nu-i omoare copilul, 
se amestecă şi el în luptă. Atunci Joe 
aruncă cu trăsnetele, şi căzând fulge- 
rul între dânşii, îi despărți. 

După ce află drumul cătră gră- 
dina Esperidelor, Ercule dete peste 
țara unui uriaş, pe nume Anteu. 

Acest Novac aveă putere, nevoie 
mare. Nu puteă nici un călător să 

treacă prin țara lui, căci de cum sim- 
țiă Novacul, siliă pe bietul călător să 
se lupte cu dânsul. Lui îi veniă ne- 
ted, vezi bine, să se lupte, coșcogea- 
mite namila de om, cu oameni de 
sama noastră, căci pe toţi îi omoră. 
Cu capetele dela oamenii pe care îi 
omoră, uriașul făcuse o capişte (bise- 
rică păgânească) tatălui sau Neptun, 
şi îi mai lipsiă vârtul, îi mai trebuiă 
adecă un cap de om. 

Cum văzu pe Ercule, îi zâmbi 
mustaţa, gândindu-se că acum o să-şi 
stârşească de tot capiștea cu capul lui 
Ercule, dară o păţi meșterul nostru, 
căci lupta cu Ercule fù de capul lui. 

Ercule, dacă îl chemă la luptă 
Anteu, nu se dete înapoi, ci se încle- 
ştară amândoi, şi începură a se aduce 
unul pe altul, când Anteu pe Ercule, 
când Ercule pe Anteu. Și se luptară, 
până ce lui Anteu, slăbindu-i puterile. 
buf! căzu la pământ. Dară odată sări 
drept în sus, odihnit şi întărit în pu- 
tere, de parcă nu se luptase de când 
lumea. Vezi că ţărâna eră muma lui; 
şi el aveă darul că de câteori va osteni 
şi-l va trânti cineva, de atâtea ori 
muma lui să-i deă "puteri noui. 

4 

Ercule nu ştiă de una ca asta. 
De trei-ori trânti Ercule pe Anteu, şi 
de trei-ori Anteu se sculă împuternicit 
din nou. Insă după ce simţi Ercule 
ce dar are Anteu, îl apucă odată bine 
în braţe, îl ridică în sus, den'atingeă 
cu picioarele de pământ, îl strânse 
țeapăn, şi-l ţinu aşă, până ce îi frânse 
mijlocul, îl înăbuşi cu strânsoarea, 
şi-l făcu să-și deă sufletul în mânile 
Satanei. 

Atunci Ercule trecu înainte, şi 
ostenit fiind de drum şi de luptă, se 
puse pe o pajiște frumoasă şi adormi. 
Pasă-mi-te 'el trecuse peste alte hotare, 
fără să ştie. Locul unde adormi Ercule 
eră pe moşia unor oameni pitici, ce 
se numiau Pigmei. 

Acești oameni erau numai de o 
şchioapă de înalţi, îşi aveau şi ei îm- 
păratul lor, oastea lor, adecă: cum 
l-am zice noi, ceata lui Baboiu, şi 
adesea se luptau cu cocorii, cari ve- 
niau şi le stricau holdele. Muierile 
acestor Pigmei, când erau de trei ani, 
nășteau copii; când erau de opt ani, 
îmbătrâneau. Cetățile şi colibele lor 
erau făcute din coji de ouă. Ei erau 
răsbunători la inimă şi aveau pismă 

cât nu se poate spune, pe oamenii 
ceilalţi, care sunt lăsaţi dela Dumnezeu 
precum firea i-a făcut. 

Cum văzură pe Ercule dormind, 
tăbărâră pe dânsul, și mi-l legară pe 
de toate părțile cu frânghii de ale lor, 
astfel încât cuprinseră pe Ercule ca 
într'o vârşe. Ercule nici nu simţiă ce - 
făptuiau acești Piomei, fiind el în 
somn. Când începură însă să-l lo- 
vească în cap, parcă-l pişcau purecii. 
şi se deşteptă. Deschizând ochii, se 
văză legat cobză, şi pe acei Piomei 
ca frunza și ca iarba prin prejurul lui. 

Râse, viteazul, când se simți aşa 
legat şi ferecat. Dară odată. smucind,. 
se sculă drept în sus; legăturile pâ- 
răiau parcă n'ar fi fost sdravene, şi 
căzură jos de pe dânsul. Atunci voi- 
nicul de Ercule îi culese de pe jos ca 
pe ciuperci, îi îndesă în pielea lui cea 
de leu, de care nu se despărţeă nici 
cât ai da în cremene, îi luă de spi- 
nare, şi plecă cu dânşii în treaba lui. 

Procopsiţii din ziua de azi, când 
vor să arete că bucherul ce se potri- 
veşte unor oameni învățați şi îi cle- 
veteşte; ori nemernicul ce se potri- 
veşte oamenilor cu vază, care au făcut 

fapte mari, şi îi ponosluieşte, când vor 
să arete, zic, că aceștia sunt oameni 
de nimic, le zic pzrgmez. Noi însă pe 
limba poporului nostru, la nişte astfel 
de oameni le zicem mzșez, ori mici la 
suflet, sau neghina omenirii. 

Şi aşa, cum vă spuseiu, după mari 
osteneli şi anevoioase trepădări, ajunse 
Ercule în cele din urmă la acea gră- 
dină a Esperidelor, ca să iee mere, şi 
cum dete de bălaur, păzitorul grădinii, 
se luă la luptă cu el, îl birui, îl făcă 
bucățele, bucățele cu paloșul şi puse 
mâna pe mere. 

Pe când se brodise a-fi Ercule în 
partea locului, un împărat din preajmă, 
care auzise pe aceste fete, numite Es- 
peride, cântând, îi rămăsese inima la 
ele şi i se scurgeau ochii după dân- 
sele. Puse o seamă de slujitori de-ai 
lui ca să le pândească şi să le răpească. 

Odată fetele ieşind să se joace 
prin livezi, răpitorii cum le văzură 
afară din grădină, deteră năvală asu- 
pra lor, le înhăţară şi fugiră cu dân- 
sele la ţărmul mării, acolo unde îi 
aşteptau corăbiile cu care veniseră, 
şi le închiseră bine. Apoi ei, veseli 
că şi-au împlinit slujba, se 'puseră pe 

țărm să tragă o sfântă de mâncare, 
şi apoi să plece. 

Abiă istovise Ercule pe bălaur, 
şi numai iacătă că se pomeni cu un- 
chiul fetelor că vine şi-i spune cele 
ce s'au întâmplat cu dânsele. Ercule 
nu pierd nici o leacă de timp, ci du- 
cându-se la fața locului, dădu preste 
hrăpitori, încă la masă stând. Cum 
mi-i văzu viteazul, unde mi se apucă 
şi mi le dete o snopeală până ziseră 
că nu sunt ei, şi nu-i putu scoate din 
mâna lui cu vieaţă, nici Aghiuţă. 

Scăpă dară fetele dela robie, și 
le lăsă pacinică stăpânirea asupra gră- 
dinii; iară el se întoarse cu merele la 
împăratul lui, teafăr şi nebântuit, pre- 
cum îl făcuse măsa. 

Unsprezece la mână. Tăiaţi, copii 
la răboj, precum ca să se ştie. 


In cele mai de pe urmă i se în- 
fundase şi împăratului Euristeu. Nici 
el nu mai ştiă ce poruncă să-i mai 
dea. Ce-i trăsni lui prin cap însă: mai 
trimise pe Ercule să-i aducă din iad 
sau din Tartar pe cânele cel cu trei 
capete, cu măselele de fier și cu dinții 
de oţel, cu gând că acum i-se va îm- 

plini şi lui Ercule, şi-i va rămâneă 
oasele pe acolo. 

Se spune la cărțile păgânilor că acel 
câne ce se numiă Cerber, speriă cu 
lătrătura sa cea grozavă nu numai pe 
oameni, ci şi sufletele morţilor cari 
erau în iad. 

Hăuiă Tartarul când lătră el, şi 
răsună de se auzeă până în înfundă- 
turile cele mai de jos ale împărăţiilor 
lui Pluton. 

Viteazul nu se spăimântă de loc 
nici de această poruncă, precum nu 
se spăimântase nici de celelalte ce le 
` împlinise, până acum, ci începu: să 
se gătească vârtos, căci ştiă el cu ce 
gând i se dau asemenea porunci.” 

După ce cercetă şi află de câte 
se știau despre locuinţa sufletelor ce- 
lor morţi, Ereuie porni, şi ajungând 
la poarta iadului, intră înlăuntru. Co- 
borându-se, umbrele fugeau de dân- 
sul, ca de altă aia şi se ascundeau; 
numai umbra unui viteaz, pe nume 
Meleagru, fost oare-când tovarăș de-ai 
lui în luptele ce avusese să înfrunte, 
îi stătă în cale și-l rugă, ca după ce 
se va întoarce pe pământ între cei 
vii, să iee el de nevastă pe sora sa 

Deianira, ce rămăsese în casa tătâne-, 
său. Ercule îi făgădui. Mergând mai` 
înainte, Ercule văzù pe Teseu, un 
voinic foarte vestit, ca şi dânsul, legat 
şi ferecat în lanţuri. 

Acesta își întinse mânile cătră 
Ercule, ca la un viteaz ce eră, şi-l 
ruga să-l scape de acolo. Ercule nu 
întârzie, ci îi rupse lanţurile şi-i dete 
drumul dela o aşa grea osândă ca a 
Tartarului. 

Şi mergând mai înainte. dete 
peste Alcesta. Alcesta eră o femeie, 
care până într'atât îşi iubise bărbatul, 
încât sedete; morţii, de bunăyoia ei 
pentru dânsul. Admete, soțul ei, do- 
bândise dela zei darul de a nu muri, 
dacă în ceasul când i se vor sfârşi 
zilele, âr găsi pe cineva ca să voiască 
să moară în locul lui. Ceasul lui din 
urmă sosi. Dar nimeni navu poltă 
să-şi închidă lumea cu iadul. Atunci 
Alcesta, soţia lui, pentru dragostea ce 
aveă pentru dânsul, se“înfăţișă înain- 
tea morţii şi o rugă ca mai bine să 
o iee pe dânsa numai să lase pe băr- 
batul ei să trăiască. Ercule o scoase 
şi pe aceasta din iad şi o dete bărba- 
tului şi copiilor ei înapoi. 

Şi văzând pe Cerber, cânele cel 
îngrozitor de mare şi rău cum nu sa 
mai pomenit câne să fie, se luă la 
"luptă şi cu dânsul. Acum altă nevoie, 
trebuiă să umble cu băgare de samă, 
ca să nu-l omoare. Se luptă ce se 
luptă și venindu-i bine lui Ercule, îl 
apucă de după ceafă, îl supuse şi-l 
legă bine. 

Proserpina, soția lui Pluton, zeul 
iadului, văzându-i voinicia, îl primi 
ca pe un frate. Insuş Pluton îl lăsă 
să iasă la lume cu Teseu, cu Alcesta 
şi cu dulăul de Cerber, pe care îl 
tineà de seardă.. Şi .nici-că se puteă 
altfel, căci Ercule nu l'ar fi lăsat fără 
aceasta, odată cu capul. 


După ce arătă lui Euristeu pe 
Cerber, Ercule îl aduse înapoi şi-l 
lăsă să-şi păzească iadul lui, precum 
fusese el orânduit. 


Douăsprezece la mână. Aceasta 
este cea din urmă treabă ce săvârşi 
Ercule din porunca lui Euristeu. Tă- 
iați-o și pe asta la răboj şi mai nu- 
mărați odată, 

Așa este, dragii moșului, că sunt 
douăsprezece în cap? 

Săvârşind aceste mari şi ne mai 
auzite fapte, douăsprezece la număr, 
afară de alte nenumărate vitejii mai 
mărunte, Ercule cătă acum să se în- 
soare de a doua-oară, căci nevasta 
lui cea dintâi îi murise. Până una 
alta mai făcu nişte isprăvi, între cari 
şi pe aceea, că pedepsi un împărat, 
anume Buziris, pentru cruzimile lui. 
Acest împărat domniă peste oamenii ` 
cei negri la piele şi se dusese vestea 
de răutatea lui. O lume se plângeă 
de nedreptăţile ce făceă. Pe lângă 
aceasta el jertfeà pe toţi străinii pe 
cari îi prindeă pe moşia lui. Rugul 
ce ridicase el întru cinstea zeilor lui 
pentru aceasta, adesea fumegă. Ercule 
puse mâna pe el, şi-l junghiè şi pe 
dânsul de-asupra !jertfelnicului nele- 
giuirilor sale. 

Pe atunci împăratul Euritu dase 
sfară în ţară, că cine va puteă să-l bi- 
ruiască pe dânsul și pe fii lui la în- 
trecerea, cu arcul, după acela îşi va 
da pe fiica sa Iola. Aflând despre 
aceasta Ercule se duse drept la acel 
împărat şi-i spuse că el a venit în 
petite. Şi luându-se la întrecere, Er- 
cule îi rămase pe toți. 

Dară împăratul Euritu, tot tră- 
gănă cu azi, cu mâne, până ce Er- 
_cule, dacă văzu cam încotro merge 
treaba, îşi cam mută gândul și plecă 
în ale sale. Tocmai pe atunci un oare- 
care tâlhar furând împăratului nişte 
iepe, acesta cu fii lui bănui că Ercule 
i-a făcut posna. Unul din fii împă- 
ratului se luă după dânsul şi ajun- 
gându-l, merseră împreună să caute 
iepele. Sosind la o cetate şi urcân- 
du-se întrun turn, Ercule arătă fiului 
împăratului iepele cum păşteau pe 
câmp şi îi zise să se ducă să și le iee. 

Fiul. împăratului. se..„prefăcu că 
nu le vede, şi-i tot răspundeă în doi 
peri. Vezi, Doamne, ca şi când Ercule 
le-ar fi furat. Lui nu-i ieşise din cap 
adecă gândurile ce le avusese dela 
început, cu tată-său împreună. Numai 
că nu ziceă. Ar fi poftit Dumnealui 
ca tot Ercule să meargă să i le dee 
în mână, cum am zice: mură în gură. 
Ercule nu puteă să sufere ruşinea ca 
să fie bănuit de hoţ, dete brânci fiului 
acestui împărat din vârful turnului 
şi nici praf nu se alese de el până jos. 

Din ciuda acestui omor Ercule se 
bolnăvi. Şi neștiind ce leacuri să iee 

pentru boala ce aveă el, merseră la 
capiştea lui Apolon şi popii îi spuseră 
că nu va aveă tămăduire, fără numai 
dacă se va vinde pe el şi va robi mă- 
car un an de zile; iară banii ce-i va 
prinde din vânzarea lui, să-i dee îm- 
păratului, tatăl omorâtului, drept răs- 
cumpărare pentru sângele fiului ce a 
pierdut. i 

Ercule se supuse, se lăsă a fi 
vândut, făcând precum îi ziseră popii. 
Fu cumpărat însă de-o împărăteasă, 
pe nume Omfala. Drăgălășiile împă- 
rătesei făcură pe Ercule să se piardă 
de iubire pentru dânsa, uitând făgă- 
duiala ce făcuse când eră copilandru; 
şi ca să poată ajunge mai cu lesnire 
aproape de împărăteasa, ceru a fi îm- 
brăcat muiereşte ca roabele, se legă 
cu cârpă la cap, și cu furca în brâu, 
se nevoiă a toarce. Învățând a răsuci 
fusul, Ercule şedeă toată ziulica pe 
un scăunaș la picioarele împărătesei 
Omfala, scurgându-i-se ochii după 
dânsa, şi mi-ți toreeă, nene, de nici 
una din roabe nu-l puteă ajunge. 
Tortul lui Ercule eră şi mai subțire, 
şi mai frumos, şi mai mult decât al 
- tuturor roabelor. Își uitase viteazul de 

voiniciile lui de mai 'nainte, şi se 
. dase trândăviei pentru un cap de mu- 
iere. Nu se puteă ruşine mai mare 
pentru un viteaz ca dânsul, să lânce- 
zască ca un trântor. 

Văzându-l împărăteasa ajuns în 
astfel de hal, şi mândră că a înjugat 
pe leu supunându-l şi îmblânzindu-l 
ca pe un mielușel, numai cu farme- 
cul frumuseţii ei, il îndrăgi și lar fi 
dorit să stee lângă dânsa cât va trăi 
Şi ea. 

Aceasta însă nu putu să ţie mult. 
Căci voinicul, desmetecindu-se din 
amețeala dragostei, nu se mai putu 
suferi a fi îmbrobodit, ci ruşinându-se 
de fapta lui, ca să ajungă el aşa de 
muieratic, se smulse din legăturile în 
care îl ţineă farmecul Omtalei, şi lă- 
pădând dela sine prilostirea în care 
căzuse, fugi de acolo, ca şi când ar îi 
scăpat din pușcă, măcar că împără- 
teasa Omfala ar fi voit să-l ţie cine 
ştie cât. 


După ce scăpă de robie bun, 
sdravăn, însănătoşat, şi mai făcu câ- 
teva isprăvi, acest viteaz îşi aduse 
aminte de fagăduiala ce dase fârta- 

tului său Meleagru, când 'fusese în 
împărăţia morţilor, că va luă pe sora 
sa de soţie, și se duse la curtea îm- 
păratului Ineu pentru acest sfârşit. 
Acest împărat, tatăl lui Meleagru, 
aveă o fată pe nume Deianira, fru- 
moasă de pică, şi tinără şi fragedă ca 
un boboc de trandafir. Ercule ajunse 
"tocmai când erau adunaţi mai mulţi 
flăcăi ca să se iee la luptă, şi care 
din toţi va birui, acela să iee de ne- 
vastă pe Deianira. Între alţii eră şi 
un anume Achelou, stăpânitorul unui 
râu făcător de rele, care aveă putere, 
nevoie mare.  Celorlalți flăcăi, dacă 
văzură, K aceşti doi viteji, le pierì 
pofta de luptă, și se cărară de pe acolo. 
Rămânând numai ei doi, Ercule 
se încleștă la luptă cu Achelou, şi 
luptă-se, şi luptă-se, până ce Ercule 
birui pe Achelou. Atunci acesta se 
făcă un bălaur mare şi începu lupta 
din nou. După ce se mai luptară, ce 
se mai luptară, Ercule învinse pe bă- 
laur. Achelou nu se lăsă, ci se făcu 
un taur, şi astfel iarăş începu să se 
lupte. Văzând aşa Ercule, unde mi-și 
puse toate puterile, şi apucând pe 
taur de coarne, mi-l răsturnă în râul 

ce stăpâneă el și care se numiă ca şi 
dânsul, ba încă îl lăsă ciunt şi de un 
corn, iară Achelou, de ruşine, se dete 
"la fund şi mi-şi petrecu veacul cu 
amar şi cu ocară, acolo, înstrunat şi 
înjehebat în albia apelor sale. Zânele 
însă de pe țărmuri, umplură acest 
corn cu roade şi cu flori, de care în- 
cepură a creşte cu spor şi îmbelșu- 
gare, după ce Ercule priponi pe acest 
înrăutățit Achelou; şi de atunci toată 
lumea priveşte âcel corn ca un semn 
fericit de rodire şi de belşug, şi 
d'aceea, când auziţi de „cornul abun- 
danţei“ pe procopsiţii din'ziua de azi, 
să ştiţi, că acolo'se: duc ei cu gândul 
când vor să arete belșugul prin alte 
însemnări. Ercule luă de soţie pe 
Deianira şi plecă. Pe unde ajungeă, 
curăță ţările de jăpeani și de oameni 
răi, învăţă poporimea cum să-și mun- 
cească câmpurile mai cu folos, şi 
ajută pe toţi apăsaţii ce-i cereau ajutor. 

Ajungând cu soţia sa de margi- 
nea unei gârle ce venise mare, dete 
cu ochii de centaurul Nesu; ştiţi de 
altădată ce este centaur. Totuş este 
mai bine de două-ori, decât niciodată. 
Centaurul eră om până în brâu și 

dela brâu în jos, cal; adecă o jiganie 
cu patru picioare, cu şale de cal, şi 
trunchiul de om. 

Acest centaur, ce vă spuseiu că 
se chiemă Nessu, "treceă gârla pe oa- 
meni în cârcă, te miră pe ce lucru de 
nimic. Văzând şi pe Ercule cu ne- 
vasta, el fù gata a-i trece soţia din- 
colo peste gârlă. Ercule apucă îna- 
inte, și se miră că n'aude pe centaur 
venind după dânsul. Se întoarse să 
se uite. Când, ce să-i vadă ochii? 

Nenorocitul de centaur o luase 
la sănătoasa cu Deianira în cârcă. Er- 
cule nu-l lăsă; să-se Sfinţească ; el care 
curățeă de pă faţă pământului pe toți 
jăpeanii;ci,unde mi: țiîntinse arcul, puse 
o săgeată într'ânsul, d'alea înveninate 
cu sânge d'al Idrei, îi dete drumul și 
mi-l picni așă de-bine, încât acolo ră- 
mase şi începi să; Algăie sângele din- 
trânsul gârlă. -Dară şi diavolul de 
centaur i-o făcu. Căci având cu dân- 
sul o cămaşe nouă, o înmuiă în sân- 
gele lui ce se otrăvise din veninul să- 
geței, şi o dete Deianirii, zicându-i: 
„Ţine această cămaşe şi o păstrează 
bine. Când vei vedea că soțul tău îţi 
este necredincios şi-i alunecă ochii 
Bibl. „Asoc.“ Nr. 12 5 

după alte muieri, dăi-o să se îm- 
„brace cu dânsa, şi se va aprinde 
de dragoste pentru tine, încât nu va 
şti ce să mai facă şi cum să te giu- 
giulească“. Proasta de muiere crezu. 
Luă cămașa şi o ascunse dela ochii 
lui Ercule. 

Nu mult după această întâmplare, 
veniră la Ercule nişte oameni şi-l ru- 
gară să le deă mână de ajutor împo- 
triva unui împărat, care le tot cată 
vrajbă şi se sculase pe nedrept asupra 
lor. Ercule, săritor precum firea îl lă- 
sase pe el când auziă de nedreptăţi, 
n'aşteptă să-i zică de două ori: atât 
de bucuros mergeă el să stârpească 
asupririle ; se puse în capul asuprijilor 
şi biruinţa fù a lui. Iară dacă văzu 
că este aproape de împărăţia lui Eu- 
rite, cel care vam spus mai sus că 
eră tatăl Iolei, și aducându-și aminte 
Ercule, că nu-și ţinuse cuvântul, se 
hotărî a-l pedepsi. Se ştie cum Ercule 
întrecuse pe Eurite şi pe fii săi în a 
trage cu arcul, şi cum apoi împăratul 
se codi a-i da fata de nevastă. Acum 
merse asupra lui, şi chemându-l la 
răsboiu, omorî şi pe Eurite, şi pe ai 
săi, iară pe Iola o luă roabă şi porni 

cu dânsa întru ale sale. În drumul 
său, ajunse pe un piept de pământ, 
ce se întinde în mare şi dând peste 
o capiște a lui Joe, voi să aducă jertfă, 
tatălui său. 

Pentru aceasta trimise un om d'ai 
săi, Lichas, ca să ceară dela nevastă-sa 
o cămaşă curată. Deianira află dela, 
acest trimis că Iola este roabă la Er- 
cule. 

Ea ştiă că Ercule fusese în peţit 
la Iola înainte de a o luă pe dânsa 
- de nevastă, şi cum auzi acum că Iola 
căzuse roabă la bărbatu-său, fù cu- 
prinsă de patima temutului. și aduse 
aminte Deianira de vorbele ce-i zisese 
centaurul Nessu, şi de cămașa ce-i dase 
el, şi se bucură în sufletul ei, că are 
să facă pe Ercule să se uite numai. 
la dânsa. Muierea, tot muiere este. 
Şi frecându-şi mânile de bucurie, 
scoase cămaşa cea înmuiată în sân- 
gele centaurului cel blăstămat și o dete 
trimisului ca să o ducă la stăpânul 
său. Acesta îşi împlini slujba. Ercule 
luând cămaşa, o îmbrăcă şi porni la 
capiște ca să-și aducă jertfa. Băgă 
de seamă însă că afurisita de cămaşă 
se lipi de pielea lui şi începu a-l frige. 

SR 


68] 


Dete să se desbrace de dânsa, dară 
ea atât se lipise, încât se făcu una cu 
pielea lui, și-l pârjoleă de păreă că 
este pus pe jăratec. l 

imțind Ercule nişte astfel de 
usturimi prăpăditoare până întratât 
se supără, încât apucă pe Lichas de 
un picior şi-l asvârli drept în mare 
ca pe o altă aia; iară el voind cu 
dinadinsul a-și smulge de pe trup 
blăstămata de cămaşă, ea se sfăşiă 
cu carne cu tot de pe trupul lui în mâ- 
nile sale. 

Când auzi Deianira de una ca 
. aceasta, se mâhni până în adâncul su- 
fletului; și dupăce văzu că nu mai 
este mântuire pentru bărbatul său, se 
duse şi ea de-şi făcu seama singură. 
Vezi că tocmai atunci înțelese şi ea 
că fù amăgită şi cât rău făcuse so- 
tului său. 

Ercule, ne mai putând de durerea 
focului celui nemistuitor, ce-l pătrun- 
sese până la ficaţi, porunci oamenilor 
săi să ducă pe un vâri de munte lem- 
nele trebuincioase spre a face un rug, 
Când fù gata rugul, el se sui de 
asupra şi rugă pe toți oamenii săi ca 
să-i puie foc, spre a scăpă de muncile 

cele groasnice ale usturimii ce-l chi- 
nuiă. Toți se codeau și nu cutezau să 
facă o astfel de faptă. Numai un 
voinic, anume Filoctet, fiind de firea 
lui mai milos, se înduioșă de suferin- 
tele lui Ercule, se apropie de rug şi 
îi dete foc. Pentru această faptă, Er- 
cule îi dărui săgețile sale cele purtă- 
toare de moarte. Flacările, cuprinzând 
rugul, un râuleţ vecin ieși din matca 
lui spre a aduce oarecare ușurare lui 
Ercule cu apele sale, dară găsi rugul 
încunjurat de nouri, şi tunete și trăs- 
nete grozave ieşind din acei nouri. 
Şi de atunci a rămas de zic şi astăzi 
oamenii cei procopsiţi când vor să 
arete că şi-a luat cineva capului vre-o 
belea, de care nu poate scăpă, fără 
numai odată cu vieața, de atunci a 
rămas, precum vă spuseiu, de zic: 
a dat peste cămașa, orz tunica lur 
Nessu. Noi însă pe limba noastră cea 
necioplită, zicem, când dă omul peste 
o astfel de nevoie: sapa șz lopata are 
să-l] scape. 

Păgânii spun că în acei nori ce 
se coborâse peste rugul lui Ercule, 
eră Joe, zeul* zeilor lor, ce veniseja 
ridică pe Ercule în ceriuri. Când so- 

siră prietinii lui Ercule şi voiră să-i 
iee cenuşa de acolo, nu mai găsiră 
din trupul lui nici prăfuleţ. 

Joe, după ce-și urcă copilul în 
ceriuri, stărui de Junona să se îm- 
pace cu Ercule şi să-l primească ca 
pe un copil de suflet. Junona se în- 
duplecă, şi dupăce îl cunosc de gopil 
de suflet, îi dete de soţie o zeiţă. Cum 
bag seamă i-a fost teamă Junonei ca 
să nu se apuce fiul său de suflet de 
berbanilâcuri prin ceriul lor, şi d'aia 
căută să-l însoare cât mai curând. 

Iar Joe puse pe Ercule în rândul 
zeilor celor. mari. 


Erculean 
(Cântec din Mehadia, unde erau*băile cele vechi închi- 
nate zeului Ercule). 


Plecat-au în zori 
Trei surori la flori, 
Sora cea mai mare 
S'a dus în spre mare, 
Sora cea mezină 

Pe mal, în grădină, 
Sora cea mai mică 
Si mai sălbățică 

Sa dus, măre dus 
Pe Cerna în sus, 

Jar în urma lor 
Mulţi voinici cu dor 
Sau luat cântând 
Şi-au venit plângând. 
lată-un căpitan 
Căpitan Râmlean, 

Că mi se iveşte 

Pe mal se oprește, 
Cu Cerna grăieşte: 
„Neră limpezie, 

Stai de-mi spune mie 
Despre trei surori 
Plecate din zori. 

— Sora cea mai mare 
S'a dus cătră mare 
Pe Dunăre-'n jos 

La un plaiu frumos; 
Sora cea mezină 

S'a dus din grădină 
Peste nouă munţi 

n codri cărunți. 
Sora cea mai mică 
Și mai sălbăţică, 
Plânge colo-n stâncă 
La umbră adâncă“. 
Ercul Erculeanj 
Căpitan Râmlean, 

şi repede calul 

De răsună malul, 

Ş'ajunge 'ntr'un sbor 
La stânca cu dor. 
„leşi, fată din piatră, 
Să te văd odată! 

— Cum să ies din piatră, 
Că sunt goală toată 
Şi mă tem de soare.... 
Nu m'a soarbe oare? 
— Să n'ai nici o frică 
Fată sălbăţică, 

Că te-oiu luă 'n braţă 
Să mai prind la vieaţă, 
Şi te-oiu coperi, 

Şi mi te-oiu feri, 

De vânt şi de soare, 
De-a lor sărutare. 

— Bădiţă, bădiţă, 
De-ţi sunt drăguliţă, 
Soţie de vrei. 

De vrei să mă iei, 
Mă scoate din stâncă, 
Din umbră adâncă, 
Să-ţi ies la lumină 
Cu inimă plină“; 
Ercul, Ereulean, 
Căpitan Râmlean 
Calcă peste piatră, 

Si iată că 'ndată 

O dalbă de fată 

Albă, goală toată, 

Vie şi frumoasă, 

Dulce răcoroasă, 

Cu păr aurit, 

Pe umeri leit. 

Cât o și zăreşte 

Soarele s'oprește 

Şi faţa-i s'aprinde 

Și raza-i se-'ntinde 

Ca un sărutat 

Lung şi înfocat; 

Iar cel Erculean 

Căpitan Râmlean 

Mi-o apucă 'n braţă 

De prinde la vieaţă, 

Mi-o strânge la piept 

S'o leagă-'ncet, 

Şi-i face-n răcoare 

Departe de soare 

Cuib de floricele 

Ivite la stele. 

V. Alecsandri. 
Acest cântec se cântă pe la Me- 
hadia și peste Olt. Locuitorii îi zic 
cântecul lui Elcovan sau Ercovan. Ce 
se dovedeşte printr'aceasta ? 
Că Romanii din care ne tragem 

noi, când au venit în părțile acestea, 
şi s'au statornicit aici, au dat peste 

apele cele mântuitoare dela Mehadia. 
Că ei au închinat aceste ape lui Er- 
cule, ca niște păgâni ce erau ei, pen- 
trucă aveau, după credinţa lor, atâta 
virtute, ca şi Ercule, de se luptau cu 
boalele şi le învingeau. 

Pentru aceasta, cei mai procopsiţi 
dintre dânșii, i-au scos și cântec, care 
a rămas de pomenire şi până în zi- 
lele. noastre. 

Ce-i „Asociațiunea“ ? 


« Asociațiunea» e o tovărășie mare ro- 
mânească, care s'a făcut înainte cu 50 de 
ani de mitropoliţii Șaguna din Sibiiu și 
Şuluţu din Blaj, ca să răspândească învă- 
ţătura în popor. Numele ei întreg e: <Aso- 
ciațiunea pentru literatura română şi cul- 
tura poporului român». Pe scurt îi zicem 
numai « Asociaţiunea». 


Ce face „Asociaţiunea“ ? 


Ea face mai multe lucruri de folos 
pentru poporul românesc şi anume: 

1. Tipăreşte cărţi pe înţelesul lui, cum 
e și «Biblioteca poporală a Asociaţiunii», 
pe care o vedeți. 

2. Se îngrijeşte să trimită oameni cu 
carte la sate ca să ţină poporului cuvântări, 
în care le dau tot felul de poveţe, cum să 
lucre mai bine pământul, cum să poarte 
negoţul, cum trebuie să se însoțească ca 
să poată trăi mai ușor şi mai bine. Apoi 
îi îndeamnă să ţină la datinele strămoșești, 
la limba și la legea lor românească. 

3. Înființează biblioteci la sate și la 
oraşe, îndeamnă pe domnii preoţi şi învă- 
țători să ţină șezători în Dumineci și săr- 

bători în toate comunele; pune la cale ex- 
poziții de vite, de poame, de lucruri de 
mână și de altele; ajută pe domnii preoți 
Și învăţători să înveţe pe cei neştiutori a 
scrie și a ceti. Și mai face multe de toate 
pentru luminarea poporului, pe cari le veţi 
află mai pe larg în broșura a 2l-a din 
anul acesta, despre « Asociaţiune». 


Cum adună „Asociaţiunea“ bani;? 


Fără bani nu se poate face nimic în 
lumea asta. Nici « Asociaţiunea» n'ar puteă 
lucră dacă nu sar îngriji să adune de un- 
deva averea pe care o cheltuește în fie- 
care an. «Asociaţiunea» adună bani: 1. 
din taxele dela membri; 2. din câştigul 
cărţilor pe cari le tipărește; 3. din venitul 
serbărilor pe cari le pune la cale; 4. din 
daruri dela oameni cu dare de mână şi 5. 
din colectele ce le face. 


Cine se poate face membru la „Asociaţiune“ ? 


Membru la <Asociațiune» se poate 
face orice om cinstit care trăiește în țara 
noastră. 

Membri sunt de patru feluri şi anume: 

1. Membru fundator al < Asociaţiunii» 
se face acela, care plătește odată pentru 
totdeauna suma de 400 cor. 

2. Membru pe vieață se face celce 
plătește odată pentru totdeauna 200 cor. 


3. Membru activ sau ordinar se face 
acela, care plăteşte în fiecare an 10 cor. 


4. Membru ajutător se face acela, care 
plătește în fiecare an 2 cor. (dacă vrea 
poate plăti și mai mult, că numai bine face). 

Ceice se fac membri fundatori, pe 
vieață sau activi (ordinari), primesc de 
cinste foaia «Asociaţiunii» numită «Tran- 
silvania», care apare de şase ori pe an, iar 
membri ajutători primesc de cinste «Bi- 
blioteca poporală a Asociaţiunii» și Calen- 
darul «Asociațiunii». 


Cum e împărțită „Asociaţiunea“ ? 


« Asociațiunea» cuprinde pe toţi Ro- 
mânii din ţara noastră. Ca să poată răs- 
pândi la toți mai uşor învăţătura, a împărțit 
ținuturile locuite de Români în despărță- 
minte, în frunte cu un director și un co- 
mitet.  Despărțămintele au la rândul lor 
în fiecare comună câte o agentură, în 
frunte cu un preşedinte, cu un cassier și 
cu un notar. 

Despărțămintele ţin în fiecare an o 
adunare cercuală, la care au drept de vot 
și membri ajutători. ` 

Peste despărțăminte e mai mare co- 
mitetul central din Sibiiu, în frunte cu un 
președinte, care e sprijinit de doi secretari. 
Comitetul central pune la cale lucrările 
« Asociaţiunii», chivernisește averea ei şi 
ține în fiecare an o adunare generală cu 
toți membri, în care dă seamă tuturora ce 
și cum a lucrat. . 


Cum se poate înființă o agentură? 


În fiecare comună, în care sunt cel 
puţin patru membri de orice fel ai «Aso- 
ciațiunii», se poate înființă o agentură, ale- 
gându-şi un președinte, un cassier și un notar. 

Agentura se' îngrijește "de  încassarea 
taxelor dela membri din comună, de bi- 
bliotecă și își dă silința să facă membri 
tot mai mulți. 

Fiecare agentură are drept să ceară 
dela comitetul central cărți, ca să înfiin- 
teze o bibliotecă pentru săteni. 

Fiecare agentură primeșțe de cinste 
și revista «Transilvania». 

Vedeţi, oameni buni, ce așezământ 
folositor e «Asociaţiunea».  Indemnaţi-vă 
unu pe altu ca să vă înscrieţi între mem- 
brii ei, că asta-i o cinste şi o datorie 
pentru orice Român, care ţine la legea lui. 

